**Anexă la ordinul ministrului investițiilor și proiectelor europene nr. ............../ ..................**

**Ministerul Investițiilor și Proiectelor Europene**

**Programul Operaţional Infrastructură Mare 2014-2020**

**Axa Prioritară** ***12 Susținerea gospodăriilor vulnerabile afectate în mod deosebit de creșterile prețurilor la energie***

**OS** ***12.1 Sprijinirea gospodăriilor vulnerabile în vederea asigurării unor condiţii de viaţă civilizate prin compensarea prețului la energie***

**Obiectiv tematic /13 - Promovarea reparării daunelor provocate de criză în contextul pandemiei de COVID-19 și pregătirea unei redresări verzi, digitale și reziliente a economiei**

**GHIDUL SOLICITANTULUI**

CONDIȚII SPECIFICE DE ACCESARE A FONDURILOR

***Măsuri de sprijin pentru*** ***categoriile de persoane vulnerabile pentru compensarea prețului la energie* din cadrul Programului Operațional Infrastructură Mare (POIM) 2014 – 2020**

Cod apel: POIM// Apel de proiecte pentru sprijinirea categoriilor de persoane vulnerabile pentru compensarea prețului la energie din cadrul Programului Operațional Infrastructură Mare (POIM) 2014 – 2020

*2023*

*CUPRINS*

[Capitolul 1. Informaţii despre Apelul de Proiecte 2](#_Toc149645103)

[**1.1. Axa prioritară, proritatea de investiţii aferentă şi obiectivul specific** 5](#_Toc149645112)

[**1.2. Tipul apelului de proiecte şi perioada de depunere a propunerilor de proiecte** 6](#_Toc149645113)

[**1.3. Acţiunile sprijinite şi activităţi** 6](#_Toc149645114)

[1.3.1. Activităţile finanţabile în cadrul POIM, Axa prioritară 12, Obiectivului specific 12. 1 7](#_Toc149645115)

[**1.4. Tipuri de solicitanţi** 7](#_Toc149645116)

[**1.5. Grup ţintă** 7](#_Toc149645117)

[**1.6. Indicatori** - **POIM, Axa prioritară 12, Obiectivului specific 12. 1** 8](#_Toc149645118)

[**1.7. Alocarea stabilită pentru apelul de proiecte** 9](#_Toc149645119)

[**1.8. Valoarea minimă şi maximă a proiectului, rata de cofinanţare** 9](#_Toc149645120)

[**1.9. Ajutor de stat** 9](#_Toc149645121)

[Capitolul 2. Reguli pentru acordarea finanţării 10](#_Toc149645122)

[2.1. Eligibilitatea **solicitantului** 11](#_Toc149645123)

[**2.2. Eligibilitatea proiectului** 13](#_Toc149645124)

[**2.3. Eligibilitatea cheltuielilor** 13](#_Toc149645125)

[Capitolul 3. completarea Cererii de Finanţare 16](#_Toc149645126)

[**3.1. Modalitatea de completare a Cererii de finanţare** 16](#_Toc149645127)

[CAPITOLUL 4. PROCESUL DE EVALUARE ŞI SELECŢIE 20](#_Toc149645128)

[**4.1 Descriere generală** 20](#_Toc149645129)

[**4.2 Etapa de verificare a conformității administrative și a eligibilității** 20](#_Toc149645130)

[**4.3 Etapa de verificare si selectie tehnico-financiară a propunerii de proiect** 21](#_Toc149645131)

[**4.4 Depunerea și soluționarea contestațiilor** 21](#_Toc149645132)

[Anexe 23](#_Toc149645133)

**Capitolul 1. Informaţii despre Apelul de Proiecte**

Prezentul ghid a fost elaborat de Autoritatea de Management pentru Programul Operaţional Infrastructură Mare (AM POIM) și se adresează solicitanților de finanțare nerambursabilă din Programului Operațional Infrastructură Mare 2014-2020 pentru **Axa Prioritară 12** Susținerea gospodăriilor vulnerabile afectate în mod deosebit de creșterile prețurilor la energie, **Obiectivul Specific** **12.1** Sprijinirea gospodăriilor vulnerabile în vederea asigurării unor condiţii de viaţă civilizate prin compensarea prețului la energie.

Sumele asociate mecanismului de compensare a prețului la energie pentru categoriile de persoane vulnerabile se vor deconta în limita bugetului 175.000.000 euro alocat din Programul Operaţional Infrastructură Mare 2014-2020. Acordarea finanțării în cadrul prezentului apel se va realiza sub rezerva aprobării modificării de către Comisia Europeană cu privire la Programul Operațional Infrastructură Mare 2014-2020 pentru asigurarea eligibilității activităților finanțate, precum și a bugetului aferent acestora~~.~~

Ghidul furnizează informaţii necesare și utile cu privire la condițiile de eligibilitate a solicitanţilor, a partenerilor, a grupului țintă, a proiectului în ansamblu, inclusiv a cheltuielilor, a modului de solicitare a finanţării, evaluarea cererilor de finanțare, precum și etapele aferente contractării acestora.

**CONTEXT**

Evoluția prețului la energie pentru consumurile energetice destinate populației și gospodăriilor individuale a dus la înregistrarea creșterii prețului final la consumator pentru energia electrică de peste 600% și la gazele naturale de peste 535%. Și în cazul energiei termice livrată populației în sistem centralizat, unde este racordată cea mai mare parte a consumatorilor din localitățile urbane, s-au înregistrat creșteri semnificative ale prețurilor, fapt care afectează condițiile de trai ale gospodăriilor, pentru populația considerată vulnerabilă. Nivelul valoric al unei Gcal a ajuns în jurul valorii de peste 400 lei /Gcal, în condițiile în care autoritățile publice locale alocă subvenții pentru livrarea de energie termică destinată populației.

Prin liberalizarea prețurilor la energie ca măsură impusă la nivel internațional și european s-a generat o creștere fără precedent a prețului la energia electrică, gazele naturale precum și la combustibil care au avut impact atât asupra creșterii prețurilor la utilitățile publice pentru populație precum și asupra creșterii prețurilor la bunurile de consum determinând în principal o scădere a puterii de cumpărare a persoanelor vulnerabile cu impact semnificativ asupra standardelor de viață ale populației.

Creșterea foarte abruptă a prețurilor la energie este resimțită în special de populația considerată vulnerabilă (respectiv gospodăriile cu venituri mai mici de 2.000 RON) .

În România, printre categoriile persoanelor care au fost afectate într-o măsură fără precedent de creșterea ratei inflației și a prețurilor la utilități și la bunurile de consum se numără pensionarii cu vârstă egală sau mai mare de 60 de ani care beneficiază de pensii cu o valoare mai mică sau egală de 2.000 lei, persoanele - copii și adulți - încadrate în grad de handicap grav, accentuat sau mediu, ale căror venituri proprii lunare realizate sunt mai mici sau egale cu 2.000 lei, familiile beneficiare de alocație pentru susținerea familiei și familiile și persoanele singure care au stabilit dreptul la ajutorul social.

În acest context, se justifică necesitatea asigurării unor măsuri pentru prevenirea riscului de sărăcire extremă a categoriilor de persoane vizate, aflate deja într-o stare de vulnerabilitate, determinând în principal o scădere a standardului de viață și în special a puterii de cumpărare a persoanelor celor mai vulnerabile, care nu își mai pot asigura astfel serviciile energetice.

În acest sens, la inițiativa Comisiei Europene, Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului a fost amendat prin inserarea articolului 25b care introduce prevederi conform cărora statele membre sunt autorizate să utilizeze FSE cu scopul de a sprijini gospodăriile vulnerabile pentru a face față costurilor pentru consumul de energie. Operațiunile finanțate în acest scop trebuie incluse într-o axă prioritară dedicată, care poate fi bugetată la o rată de cofinanțare UE de 100% și a cărei valoare nu poate depăși 10% din resursele FSE 2014-2020.

Ținând cont de amplificarea impactului crizei energetice asupra cetățenilor vulnerabili, având în vedere că în lipsa unor măsuri concrete și rapide s-ar vulnerabiliza și mai mult categoriile de persoane vulnerabile, prin creșterea riscului de sărăcire energetică, cu impact semnificativ asupra standardelor de viață ale populației și prin amplificarea riscului de sărăcire extremă, Guvernul României a adoptat Ordonanța de urgență a Guvernului nr. 166/2022 privind unele măsuri pentru acordarea unui sprijin categoriilor de persoane vulnerabile pentru compensarea prețului la energie, suportat parțial din fonduri externe nerambursabile.

De asemenea, se consideră următoarele temeiuri legale:

* prevederile art. 25 b) din Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului, cu modificările și completările ulterioare, prevederi conform cărora statele membre sunt autorizate să utilizeze FSE cu scopul de a sprijini gospodăriile vulnerabile pentru a face față costurilor pentru consumul de energie. Operațiunile finanțate în acest scop trebuie incluse într-o axă prioritară dedicată, care poate fi bugetată la o rată de cofinanțare UE de 100% și a cărei valoare nu poate depăși 10% din resursele FSE 2014-2020.
* - Decizia CE (C) (2021) 6449 de amendare a Programului Operațional Infrastructură Mare 2014-2020, prin care sunt alocate sumele aferente REACT – EU în cadrul noului obiectiv tematic “Sprijinirea ameliorării efectelor provocate de criză în contextul pandemiei de COVID-19 și a consecințelor sale sociale și pregătirea unei redresări verzi, digitale și reziliente a economiei,”
* specificațiile prevăzute în Decizia de punere în aplicare C(2022) 8381 din 15.11.2022 de aprobare a anumitor elemente ale programului operațional „Infrastructură mare” pentru sprijin din partea Fondului european de dezvoltare regională și a Fondului de coeziune în cadrul obiectivului privind investițiile pentru creștere economică și ocuparea forței de muncă în România, conform cărora, în cazul în care se determină disponibilitatea unor fonduri UE, după finalizarea procesului de selectare spre finanțare a proiectelor din Axa Prioritară 10, se va analiza oportunitatea lansării unui nou apel de proiecte, urmare a Deciziei Comisiei Europene. Astfel, alocarea necesară AP 12, OS 12.1, din REACT-EU FEDR va fi asigurată prin transferarea economiilor realizate la nivelul AP 10 (OS 10.1 și OS 10.2) către noua axă.
* Articolul 25b, alin. (6) din Regulamentul (UE) nr. 1303/2013 introduce derogarea de la prevederile 125 alin.(3) lit. (b) din același Regulament în privința operaţiunile care furnizează sprijin gospodăriilor vulnerabile pentru a le ajuta să își acopere costurile consumului de energie, în sensul posibilității de a fi selectate pentru a beneficia de sprijin din partea FEDR, a FSE sau a Fondului de coeziune înainte de aprobarea programului revizuit. Acțiunile prevăzute în prezentul ghid și care furnizează sprijin gospodăriilor vulnerabile pentru a le ajuta să își acopere costurile consumului de energie pot fi selectate pentru a beneficia de sprijin din partea FEDR – REACT - EU înainte de aprobarea modificării POIM, cu condiția respectării condițiilor de eligibilitate.
* De asemenea, articolul 25b, alin. (6) din Regulamentul (UE) nr. 1303/2013 introduce derogarea de la prevederile art. 65 alineatul (6), din cadrul Regulamentului 1303/2013, care prevede faptul că “*Operațiunile nu sunt selectate pentru sprijin din partea fondurilor ESI dacă au fost încheiate în mod fizic sau implementate integral înainte de depunerea de către beneficiar a cererii de finanțare în cadrul programului la autoritatea de management, indiferent dacă toate plățile aferente au fost efectuate de către beneficiar*”

Această activitate are în vedere decontarea unei părți din cheltuielile efectuate de statul român pentru acordarea unui sprijin categoriilor de persoane vulnerabile pentru compensarea prețului la energie prevăzute de Ordonanța de urgență a Guvernului nr. 166/2022 privind unele măsuri pentru acordarea unui sprijin categoriilor de persoane vulnerabile pentru compensarea prețului la energie, suportat parțial din fonduri externe nerambursabile, cu modificările și completările ulterioare.

În situaţia în care pe parcursul sesiunii de proiecte intervin modificări de natură a afecta semnificativ regulile şi condiţiile de finanţare stabilite prin prezentul ghid, AM POIM va aduce completări sau modificări ale conţinutului acestuia, prin publicarea unei versiuni revizuite. Modificările legislative sunt aplicabile automat, prezentul ghid neînlocuind legislația specifică stabilită prin alte acte normative.

Acordarea finanțării în cadrul apelului de proiecte lansat prin prezentul ghid se va realiza sub rezerva aprobării modificării de către Comisia Europeană a Programului Operațional Infrastructură Mare 2014-2020 pentru asigurarea eligibilității activităților finanțate, precum și a bugetului asociat acestora. În funcție de forma aprobată a modificării POIM, de către CE, MIPE își rezervă dreptul de a pune în corelare prezentul ghid, cu modificările programului, cu respectarea tratamentului egal al solicitantantului de finanțare.

**Legislație cadru:**

1. **Legislație europeană**

* Acordul de Parteneriat pentru perioada 2014-2020 aprobat prin Decizia Comisiei Europene nr. 5515 din 06.08.2014;
* Decizia Comisiei Europene nr. C(2015)4823 din 9 iulie 2015, cu modificările și completările ulterioare
* Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului, cumodificările și completările ulterioare;
* Regulamentul de punere în aplicare (UE) 2015/207 al Comisiei din 20 ianuarie 2015 de stabilire a normelor detaliate de punere în aplicare a Regulamentului (UE) nr. 1303/2013 al Parlamentului European și al Consiliului în ceea ce privește modelele pentru raportul de progres, transmiterea informațiilor privind un proiect major, planul de acțiune comun, rapoartele de implementare pentru obiectivul privind investițiile pentru creștere economică și locuri de muncă, declarația de gestiune, strategia de audit, opinia de audit și raportul anual de control și în ceea ce privește metodologia de realizare a analizei cost-beneficiu și, în temeiul Regulamentului (UE) nr. 1299/2013 al Parlamentului European și al Consiliului, în ceea ce privește modelul pentru rapoartele de implementare pentru obiectivul de cooperare teritorială europeană;

1. **Legislație națională**

* Ghid - metode de eșantionare pentru Autoritățile de audit pentru perioadele 2007-2013 și 2014-2020
* Legea nr. 76/ 2002 privind privind sistemul asigurărilor pentru șomaj și stimularea ocupării forței de muncă, cu modificările și completările ulterioare;
* Ordonanța de urgență a Guvernului nr. 66/2011 privind prevenirea, constatarea şi sancționarea neregulilor apărute în obținerea şi utilizarea fondurilor europene şi/sau a fondurilor publice naţionale aferente acestora, cu modificările și completările ulterioare, aprobată prin Legea nr.142/2012;
* Ordonanța de urgență a Guvernului nr. 40/2015 privind gestionarea financiară a fondurilor europene pentru perioada 2014-2020, cu modificările și completările ulterioare, aprobată prin Legea nr. 105/2016;
* Ordonanța de urgență a Guvernului nr. 166/2022 privind unele măsuri pentru acordarea unui sprijin categoriilor de persoane vulnerabile pentru compensarea preţului la energie, suportat parţial din fonduri externe nerambursabile, cu modificările și completările ulterioare; (denumită în continuare OUG nr. 166/ 2022)
* Hotărârea Guvernului nr. 398/2015 pentru stabilirea cadrului instituţional de coordonare şi gestionare a fondurilor europene structurale și de investiții și pentru asigurarea continuității cadrului instituțional de coordonare și gestionare a instrumentelor structurale 2007-2013, cu modificările și completările ulterioare;
* Hotărârea Guvernului nr. 399/2015 privind regulile de eligibilitate a cheltuielilor efectuate în cadrul operațiunilor finanţate prin Fondul european de dezvoltare regională, Fondul social european şi Fondul de coeziune 2014-2020, cu modificările ulterioare;
* Hotărârea Guvernului nr. 93/2016 pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare;
* Hotărârea Guvernului nr. 52/2018 privind organizarea şi funcţionarea Ministerului Investițiilor și Proiectelor Europene, cu modificările și completările ulterioare;
* OUG nr. 36/2023 privind stabilirea cadrului general pentru închiderea programelor operaționale finanțate în perioada de programare 2014-2020
* Ordinul ministrului investițiilor și proiectelor europene nr. 3394/11.09.2023 de stabilire a cadrului general pentru închiderea programelor operaționale finanțate în perioada de programare 2014-2020

**1.1.** [**Axa**](#_Toc276380153) **prioritară, proritatea de investiţii aferentă şi obiectivul specific**

**Axa Prioritară 12** Susținerea gospodăriilor vulnerabile afectate în mod deosebit de creșterile prețurilor la energie

**Obiectiv tematic /13** - Promovarea reparării daunelor provocate de criză în contextul pandemiei de COVID-19 și pregătirea unei redresări verzi, digitale și reziliente a economiei.

Obiectivul tematic menționat constituie o prioritatea de investiții pentru programarea și implementarea resurselor REACT-EU din partea FEDR.

**OS 12.1** Sprijinirea gospodăriilor vulnerabile în vederea asigurării unor condiţii de viaţă civilizate prin compensarea prețului la energie

Pornind de la necesitatea ameliorării efectelor provocate de criza pandemică, precum și cea de pregătire a unei redresări verzi, digitale și reziliente a economiei, prin acțiunile/operațiunile susținute la finanțare în cadrul acestui obiectiv specific, principalul rezultat urmărit a fi obținut pe tip de acțiune/operațiune este remedierea efectelor produse de pandemia COVID-19 și spijinirea categoriilor de persoane vizate, prin decontarea sprijinului acordat persoanelor vulnerabile pentru compensarea prețurilor la energie în înțelesul prevederilor Regulamentului (UE) nr. 1.303/2013, cu modificările și completările ulterioare. Creșterea foarte abruptă a prețurilor la energie este resimțită în special de populația considerată vulnerabilă (respectiv gospodăriile cu venituri mai mici de 2.000 RON) .

**1.2. Tipul apelului de proiecte şi perioada de depunere a propunerilor de proiecte**

Apelul de proiecte lansat prin prezentul ghid este **apel de proiecte la nivel național**, corelat cu cadrul de performanţă al POIM şi în limita bugetului de 175.000.000 euro.

**Data deschidere apel de proiecte: 15.11.2023**

**Dată şi oră începere depunere de proiecte: 15.11.2023 ora 09:00;**

**Dată şi oră închidere depunere de proiecte: 21.11.2023, ora 17:00**

Cererile de finanțare se vor depune prin platforma informatică My SMIS2014, cu toate anexele solicitate prin prezentul ghid.

Solicitantul de fonduri externe nerambursabile încarcă în sistemul informatic MySMIS2014 cererea de finanțare și documentele suport necesare implementării tehnice și financiare a proiectului. Netransmiterea documentelor solicitate și/sau actualizate pentru finalizarea verificărilor criteriilor de conformitate și/sau eligibilitate și/sau de evaluare, în conformitate cu prevederile deciziei de finanțare poate atrage încetarea acestuia.

**1.3. Acţiunile sprijinite şi activităţi**

Prin realizarea investițiilor în cadrul Obiectivului Specific se decontează cheltuielile efectuate de statul român pentru acordarea unui sprijin categoriilor de persoane vulnerabile pentru compensarea prețului la energie prevăzute de OUG nr. 166/ 2022, cu modificările și completările ulterioare, pentru locurile de consum/gospodăriilor eligibile. Solicitantul , astfel cum este definit la art. 1.4 din prezentul Ghid, va realiza o evidenţă a locurilor de consum/gospodăriilor eligibile aferente cererii de finanţare depuse în cadrul prezentului apel de proiecte, astfel încât să asigure evitarea dublei finanţări pentru aceleaşi locuri de consum/gospodării eligibile din alte fonduri UE[[1]](#footnote-1).

**Notă!**

Conform prevederilor Ordonanței de urgență a Guvernului nr. 166/2022, în cazul în care la un loc de consum domiciliază sau are/au reședința unul sau mai mulți beneficiari de sprijin, sprijinul pentru compensarea prețului la energie se acordă o singură dată pe loc de consum, indiferent dacă acesta este sau nu titularul contractului de furnizare, cu condiția ca locul de consum să coincidă cu domiciliul sau reședința beneficiarului de sprijin, respectiv cu adresa menționată în documentul care atestă încadrarea în una dintre categoriile de beneficiari ai mecanismului de compensare a prețurilor pentru energie.

### 1.3.1. Activităţile finanţabile în cadrul POIM, Axa prioritară 12, Obiectivului specific 12. 1

În cazul proiectelor propuse, categoriile de investiții sunt:

* măsuri de sprijin pentru categoriile de persoane și familii prevăzute în Ordonanța de urgență a Guvernului nr. 166/2022, cu modificările și completările ulterioare.

Această activitate are în vedere decontarea unei părți din cheltuielile efectuate de statul român pentru acordarea unui sprijin categoriilor de persoane vulnerabile pentru compensarea prețului la energie prevăzute de Ordonanța de urgență a Guvernului nr. 166/2022, cu modificările și completările ulterioare.

Solicitantul se va asigura cu privire la eligibilitatea beneficiarilor finali (grupul țintă), așa cum aceștia sunt definiți în OUG nr. 166/2022 privind unele măsuri pentru acordarea unui sprijin categoriilor de persoane vulnerabile pentru compensarea preţului la energie, suportat parţial din fonduri externe nerambursabile, cu modificările și completările ulterioare. În acest sens va anexa la cererea de finanțare lista beneficiarilor finali eligibili, în format excel, semnată și asumată de reprezentantul legal al solicitantului.

**1.4. Tipuri de solicitanţi**

Solicitantul eligibil în cadrul OS:

* Ministerul Investițiilor și Proiectelor Europene – prin direcția de specialitate Direcția Generală Implementare Program Operațional Ajutorarea Persoanelor Dezavantajate (DGI POAD)

**1.5. Grup ţintă**

Grupul țintă eligibil este alcătuit din gospodării vulnerabile în care locuiesc categoriile de persoane și familii prevăzute în OUG nr. 166/2022 cu modificările și completările ulterioare, respectiv pentru următoarele categorii:

* pensionarii sistemului public de pensii, pensionarii aflați în evidența caselor de pensii sectoriale și beneficiarii de drepturi acordate în baza legilor cu caracter special, plătite de casele teritoriale de pensii/casele de pensii sectoriale, cu vârsta egală sau mai mare de 60 de ani și ale căror venituri lunare realizate sunt mai mici sau egale cu 2.000 lei, precum si pensionarii cu pensie de invaliditate, indiferent de vârstă și ale căror venituri lunare realizate sunt mai mici sau egale cu 2.000 lei;
* persoanele – copii și adulți – încadrate în grad de handicap grav, accentuat sau mediu, ale căror venituri proprii lunare realizate sunt mai mici sau egale cu 2.000 lei;
* familiile beneficiare de alocație de susținere a familiei, în conformitate cu Legea nr. 277/2010 , privind alocația pentru susținerea familiei, republicată, cu modificările și completările ulterioare;
* familiile și persoanele singure care au stabilit dreptul la ajutorul social, în condițiile Legii nr. 416/2001 privind venitul minim garantat, cu modificările și completările ulterioare.

Solicitantul de finanțare nerambursabilă are obligația de a respecta prevederile Regulamentului (UE) nr. 679 al Parlamentului și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date (Regulamentul general privind protecția datelor), precum și prevederile Directivei 2002/58/CE privind prelucrarea datelor personale și protejarea confidențialității în sectorul comunicațiilor publice (Directiva asupra confidențialității și comunicațiilor electronice), transpusă în legislația națională prin Legea nr. 506/2004 privind prelucrarea datelor cu caracter personal și protecția vieții private în sectorul comunicațiilor electronice, cu modificările și completările ulterioare.

**Numărul gospodăriilor din grupul țintă va fi stabilit în corelare cu alocarea financiară aferentă apelului de proiecte, cu valoarea sprijinului financiar acordat persoanelor prevăzute de Ordonanța de urgență a Guvernului nr. 166/2022, cu modificările și completările ulterioare și cu durata de acordare a sprijinului pentru persoanele care compun grupul țintă.**

Problemele identificate la nivelul grupului țintă și care sunt adresate prin proiect vor fi descrise în secțiunea *Justificare* a cererii de finanțare.

Solicitantul se va asigura cu privire la eligibilitatea beneficiarilor finali (grupul țintă), astfel cum aceștia sunt definiți în OUG nr.166/2022, cu modificările și completările ulterioare. În acest sens va anexa la cererea de finanțare Lista beneficiarilor finali, care contine ID locurilor de consum/gospodariilor vulnerabile, alocate POIM , semnată și asumată de reprezentantul legal al solicitantului.

.

Cheltuielile vor fi decontate cu evitarea dublei finanțări, conform art. 25b din Regulamentul (UE) nr. 1303/2013 al Parlamentului European și al Consiliului Reg. 1303/2013 prin care statele membre sunt autorizate să utilizeze FSE cu scopul de a sprijini gospodăriile vulnerabile pentru a face față costurilor pentru consumul de energie.

Bugetul proiectului va fi exprimat doar în lei.

**1.6. Indicatori** - **POIM, Axa prioritară 12, Obiectivului specific 12. 1**

**Indicatori de realizare**

| ID | Indicatori obligatorii la nivel de proiect | Unitate de măsură |
| --- | --- | --- |
| CV26 | Număr de gospodării vulnerabile care beneficiază de sprijin prin compensarea prețului la energie | gospodărie vulnerabilă |

**Indicatori de rezultat**

indicator de rezultat propus: minim 618.000 gospodării vulnerabile

| ID | Indicatori obligatorii la nivel de proiect | Unitate de măsură |
| --- | --- | --- |
| 2S146 | gospodării vulnerabile susținute pentru acoperirea din fonduri europene | * N/A |

**1.7. Alocarea stabilită pentru apelul de proiecte**

Bugetul alocat apelului de proiecte este împărțit după cum urmează :

| **Acțiune** | **Alocare netă POIM (mil. euro)** | **Buget total apel (mil. euro)** | **Buget total maxim apel utilizand supracontractare**  **estimat (mil. euro)\*** |
| --- | --- | --- | --- |
| Măsuri de sprijin pentru categoriile de persoane și familii prevăzute în Ordonanța de urgență a Guvernului nr. 166/2022, cu modificările și completările ulterioare. | **175** | **175** | **199** |

*\*Aceste alocări bugetare se conformează prevederilor art.* *12. alin(1) din Ordonanța de urgență a guvernului nr. 40 din 23 septembrie 2015 privind gestionarea financiară a fondurilor europene pentru perioada de programare 2014-2020.*

AM POIM va primi cereri de finanţare cu o valoare eligibilă ce reprezintă 100 % din valoarea apelului de proiecte.

**1.8. Valoarea minimă şi maximă a proiectului, rata de cofinanţare**

Pentru proiectele finanțate prin *OS 12.1. – Sprijinirea gospodăriilor vulnerabile în vederea asigurării unor condiţii de viaţă civilizate prin compensarea prețului la energie,* contribuţia publică este asigurată în proporţie de: **100%** din REACT-EU FEDR.

|  |
| --- |
| **Valoarea maximă a finanţării în cadrul apelului, utilizând supracontractarea** |
| 199.000.000 euro, corespunzător sumei solicitate în cererea de finanțare depusă de Ministerul Investițiilor și Proiectelor Europene – prin direcția de specialitate |

Rata de finanțare UE este de 100%. Cursul de schimb care va fi utilizat de solicitant pentru verificarea încadrării bugetului proiectului în valoarea maxima eligibila a proiectului este cursul Inforeuro aferent lunii anterioare deschiderii apelului, din 2023, disponibil la următoarea adresa <https://commission.europa.eu/funding-tenders/procedures-guidelines-tenders/information-contractors-and-beneficiaries/exchange-rate-inforeuro_en>

**1.9. Ajutor de stat**

Acordarea finanţării nerambursabile pentru măsuri de sprijin pentru categoriile de persoane și familii prevăzute în Ordonanța de urgență a Guvernului nr. 166/2022, cu modificările și completările ulterioare nu intra sub incidenţa normelor de ajutor de stat, conform Regulamentul (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piaţa internă în aplicarea art. 107 şi 108 din tratat, cu modificările și completările ulterioare.

**Capitolul 2. Reguli pentru acordarea finanţării**

**Verificarea regulilor de acordare a finanțării în cadrul prezentului apel se realizează prin parcurgerea următoarelor etape:**

A. Solicitantul de fonduri externe nerambursabile încarcă în sistemul informatic MySMIS2014 cererea de finanțare și documentele suport, în conformitate cu prevederile Secțiunii 3.1.1. din ghidul solicitantului.

B. Verificarea se realizează prin sistemul MySMIS2014. Această etapă presupune verificare tuturor aspectelor legate de anexarea documentelor specificate în ghid, de identificarea semnatarilor și reprezentanților legali, precum și îndeplinirea criteriilor de eligibilitate ale solicitantului, proiectului și cheltuielilor, conform prevederilor Secțiunilor 2.1., 2.2. și 2.3. din ghidul solicitantului.

C. Criteriile de eligibilitate trebuie respectate începând cu data depunerii cererii de finanțare, pe tot parcursul procesului de evaluare, selecție și contractare, precum și pe perioada de durabilitate a proiectelor, în condiţiile stipulate de decizia de finanțare.

Îndeplinirea tuturor criteriilor de eligibilitate (a solicitantului, proiectului, cheltuielilor) vor face obiectul verificării conformității administrative și eligibilității cererii de finanțare, conform anexelor la prezentul ghid.

**Verificarea proiectelor presupune următoarele aspecte:**

* + se verifică dacă propunerea de proiect a fost depusă în condițiile specificate în prezentul ghid;
  + se are în vedere completarea cererii de finanțare și a anexelor, valabilitatea documentelor, precum și respectarea criteriilor de eligibilitate menționate în prezentul ghid;
  + se verifică îndeplinirea criteriilor din grila de verificare a conformității administrative și a eligibilității cererii de finanțare (anexă la prezentul ghid), respectiv:
  + eligibilitatea solicitantului – se va verifica dacă solicitantul îndeplinește criteriile prevăzute în prezentul ghid pentru apelul de proiecte
  + eligibilitatea proiectului – se va verifica dacă proiectul și activitățile sale îndeplinesc criteriile prevăzute în prezentul ghid.
  + **s**e verifică îndeplinirea criteriilor din grila de verificare și selecție tehnico-financiară

Până la finalizarea procesului de evaluare și selectie, AM POIM nu se poate pronunța cu privire la eligibilitatea propunerilor de proiecte pentru care nu a fost depusă oficial o cerere de finanțare în conformitate cu prevederile prezentului ghid.

|  |
| --- |
| **NOTĂ!**  **Prin acest apel se va deconta sprijinul oferit de Guvernul României pentru locurile de consum/gospodăriilor eligibile, care au beneficiat de mecanismul de compensare, în intervalul 2022 - 2023. Vor fi decontate cheltuielilerealizate în perioada 2022-2023 conform mecanismului compensării, prin efectuarea de plăți prin mandat poștal către furnizorii de energie de către destinatarii finali ai subvenției guvernamentale.**  **Prin POIM se va deconta sprijinul oferit de Guvernul României, în baza OUG nr. 166/2022 cu modificările si completările ulterioare, pentru locurile de consum/gospodăriilor eligibile care au beneficiat de mecanismul de compensare, în intervalul 2022 - 2023. În scopul gestionării eficiente a programului de sprijin a populației vulnerabile pentru compensarea prețului la energie cu finanțare din fonduri externe nerambursabile, Compania Națională «Poșta Română» - S.A a dezvoltat un sistem informatic ce permite identificarea clară a locurilor de consum/gospodăriilor care au fost sprijinite. Beneficiarul acestei axe prioritare, direcția de specialitate din Ministerului Investițiilor și Proiectelor Europene va primi din partea Companiei Naționale «Poșta Română» - S.A toate operațiunile efectuate cu fiecare card de energie, plata prin mandat poștal, precum și soldul în urma efectuării plăților, iar beneficiarul va asigura coordonarea cu alte programe de finanțare în scopul evitării dublei finanțări.** |

Potrivit acestui apel de proiecte cheltuielile vor fi decontatre cu evitarea dublei finanțări, conform art. 25b din Regulamentul (UE) nr. 1303/2013 al Parlamentului European și al Consiliului Reg. 1303/2013 prin care statele membre sunt autorizate să utilizeze FSE cu scopul de a sprijini gospodăriile vulnerabile pentru a face față costurilor pentru consumul de energie.

Bugetul proiectului va fi exprimat DOAR în lei.

În cadrul subsecțiunilor următoare sunt enumerate criteriile de eligibilitate şi selecţie aplicabile prezentului apel de proiecte.

Pentru verificarea acestor criterii se vor folosi grilele ataşate prezentului ghid al solicitantului.

2.1. Eligibilitatea **solicitantului**

**Solicitanţii trebuie să îndeplinească următoarele condiţii de natură instituţională, legală şi financiară:**

1. Solicitantul are personalitate juridică și este legal constituit în conformitate cu legislaţia națională specifică;
2. Solicitantul se angajează să asigure sustenabilitatea proiectului, conform informațiilor angajate prin Cererea de finanțare - modulul Sustenabilitate, pentru o perioadă de minimum 5 ani după expirarea duratei de implementare a proiectului;
3. Solicitantul nu face obiectul unui ordin de recuperare neexecutat în urma unei decizii anterioare a Consiliului Concurenței sau a Comisiei Europene, prin care un ajutor de stat sau finanțare nerambursabilă au fost declarate ilegale și incompatibile cu piața internă;
4. Solicitantul nu se încadrează în următoarele situații specifice, cu privire la proiectul depus:

* este în incapacitate de plată/ în stare de insolvenţă, conform Ordonanței de Urgență a Guvernului nr. 46/2013 privind criza financiară și insolvența unităților administrative teritoriale, respective conform Legii nr.85/2014 privind procedura insolvenței, cu modificările și completările ulterioare, după caz; nu are afacerile conduse de un administrator judiciar sau activitățile sunt suspendate ori fac obiectul unui aranjament cu creditorii sau sunt într-o situație similară cu cele anterioare, reglementată prin lege, ori fac obiectul unei proceduri legale pentru declararea lor în stare de faliment, lichidare, conducerea afacerilor de un administrator judiciar;
* reprezentantul legal a suferit condamnări definitive datorate unei conduite profesionale îndreptată împotriva legii, decizie formulată de o autoritate de judecată ce are forţă de res judicata;
* și-a îndeplinit obligațiile de plată a impozitelor, taxelor și contribuțiilor de asigurări sociale către bugetele componente ale bugetului general consolidat;
* se face vinovat de declarații false în furnizarea informațiilor solicitate de AM POIM sau nu a furnizat aceste informații;

e) Reprezentantul legal si/sau solicitantul nu a fost condamnat printr-o hotărâre judecătorească definitivă, pentru un delict legat de conduita sa profesională, pentru fraudă, corupție, participare la o organizație criminală sau la orice alte activități ilegale în detrimentul intereselor financiare ale Uniunii Europene;

f) Reprezentantul legal al solicitantului care își exercită atribuțiile de drept la data depunerii cererii de finanțare și pe perioada procesului de evaluare, selecție și contractare nu se află într-una din situațiile de mai jos:

1. este subiectul unui conflict de interese, definit în conformitate cu prevederile naționale/comunitare în vigoare, sau se află într-o situație care are sau poate avea ca efect compromiterea obiectivității și imparțialității procesului de evaluare, selecție, contractare și implementare a proiectului;
2. se află în situația de a induce grav în eroare autoritatea de management și/sau prepușii acesteia, sau comisiile de evaluare și selecție, prin furnizarea de informații incorecte în cadrul prezentului apel de proiecte sau al altor apeluri de proiecte derulate pentru finanțare în cadrul altor programe cu finanțare europeană/națională;
3. se află în situația de a încerca/de a fi încercat să obțină informații confidențiale sau să influențeze comisiile de evaluare și selecție sau autoritatea de management și/sau prepușii acesteia pe parcursul procesului de evaluare și selecție a prezentului apel de proiecte sau a altor apeluri de proiecte derulate în cadrul unor programe cu finanțare europeană/națională;

g) Solicitantul demonstrează capacitate de management de proiect și capacitate tehnică pentru susținerea activităților proiectului, prin informații privind personalul angajat implicat în implementarea proiectului

* se va completa secțiunea resurse umane din Cererea de finanțare și se vor atașa CV- urile echipei de proiect (UIP);

h) Solicitantul demonstrează capacitatea financiară pentru implementarea proiectului, astfel valoarea asistentei financiare solicitate este dată de valoarea bugetului alocat activităților de care este responsabilă instituția publică în cadrul proiectului;

* + 1. Solicitantul, începând cu data depunerii cererii de finanţare, cât și pe perioada de evaluare, selecţie şi contractare:
  + nu a mai beneficiat de sprijin financiar din fonduri publice, inclusiv fonduri UE, în ultimii 5 ani pentru aceleași activități/ costuri eligibile - locuri de consum/gospodării eligibile – și nu derulează proiecte finanțate în prezent, parțial sau în totalitate, din alte surse publice, pentru aceleași activități / costuri eligibile - locuri de consum/gospodării eligibile;
* Lista beneficiarilor finali, care contine ID-ul locurilor de consum/gospodariilor vulnerabile, alocate POIM , atașată la Cererea de finanțare

- se angajează să finalizeze proiectele de investiții până la data de 31 decembrie 2023.

Îndeplinirea criteriile sus-menționate se vor demonstra la depunerea Cererii de finanțare, prin corelare cu cerințele grilelor de verificare, respectiv ETF - Anexa nr.2 și CAE - Anexa nr. 3

**2.2. Eligibilitatea proiectului**

Proiectele depuse în cadrul obiectivului specific trebuie să respecte următoarele condiții:

1. Proiectul se încadrează în categoriile de acțiuni finanțabile menţionate în POIM, corespunzătoare Axei Prioritară 12 - Susținerea gospodăriilor vulnerabile afectate în mod deosebit de creșterile prețurilor la energie și demonstrează contribuția la rezultatele OS 12.1 Sprijinirea gospodăriilor vulnerabile în vederea asigurării unor condiţii de viaţă civilizate prin compensarea prețului la energie;
2. Perioada de implementare a proiectului nu depășește data de 31 decembrie 2023;
3. Valoarea finanţării nerambursabile se încadrează în limita valorii prevăzute la Secțiunea 1.8 din prezentul ghid;
4. Proiectul propus spre finanțare (aceleași activități ale proiectului, cu aceleași rezultate, pentru aceiași membri ai grupului țintă, respectiv pentru aceleasi cheltuieli eligibile – locuri de consum) nu a mai beneficiat de sprijin financiar din fonduri nerambursabile în ultimii 5 ani;
5. Lista beneficiarilor finali, care contine ID locurilor de consum/gospodariilor vulnerabile, alocate POIM Proiectul respectă reglementările naţionale şi comunitare privind eligibilitatea cheltuielilor, promovarea egalităţii de şanse şi politica nediscriminatorie; dezvoltarea durabilă, tehnologia informaţiei; achiziţiile publice; informare şi publicitate; ajutorul de stat precum şi orice alte prevederi legale aplicabile fondurilor europene structurale și de investiții, dupa caz;
6. Proiectul se subscrie prevederilor OUG nr. 166/ 2022 și categoria grupului țintă specificat în actul normativ și în prezentul ghid;
7. Solicitantul se va asigura cu privire la eligibilitatea beneficiarilor finali (grupul țintă), așa cum aceștia sunt definiți în OUG 166/2022, cu modificările și completările ulterioare. În acest sens va anexa la cererea de finanțare lista beneficiarilor finali eligibili, semnată și asumată de reprezentantul legal al solicitantului.

\* Îndeplinirea condiţiilor de natură instituţională, legală şi financiară se probează cu aplicarea corespunzătoare de către AM POIM a prevederilor Ordonanței de Urgență a Guvernului nr. 41/2016 privind stabilirea unor măsuri de simplificare la nivelul administraţiei publice centrale şi pentru modificarea şi completarea unor acte normative.

**2.3. Eligibilitatea cheltuielilor**

***2.3.1. Baza legală****:*

* Regulamentul (UE, EURATOM) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014 – 2020;
* Regulamentul (UE) nr. 1303/2013 prevede la art. 65, 66, 67, 68, 69 condiţiile generale pe care trebuie să le îndeplinească cheltuielile efectuate de către beneficiari pentru a fi eligibile pentru finanţare din contribuţia din fondurile europene;
* Regulamentul (UE) nr. 1301/2013 al Parlamentului European și al Consiliului din 17 decembrie 2013 privind Fondul european de dezvoltare regională și dispozițiile specifice aplicabile obiectivului referitor la investițiile pentru creștere economică și locuri de muncă și de abrogare a Regulamentului (CE) nr. 1080/2006;
* Hotărârea Guvernului nr. 399/2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014-2020;
* Legislația națională și europeană corespondentă, în vigoare la data semnării deciziei de finanțare.

**Pentru a fi eligibile în vederea finanţării prin POIM, toate cheltuielile trebuie să respecte prevederile reglementărilor de mai sus, să corespundă obiectivelor POIM, să fie indispensabile atingerii obiectivelor proiectului, să fie incluse în Cererea de finanţare aprobată.**

* + 1. ***Cheltuieli eligibile***

Pentru a fi rambursată, o cheltuială trebuie să îndeplinească în mod cumulativ, următoarele condiţii cu caracter general, conform HG nr. 399/2015 privind regulile de eligibilitate a cheltuielilor efectuate în cadrul operațiunilor finanțate prin Fondul european de dezvoltare regională, Fondul social european și Fondul de coeziune 2014-2020, cu modificările și completările ulterioare:

1. să respecte prevederile art. 65 alin. (2)-(5) din Regulamentul (UE) nr. 1.303/2013, precum și perioada de implementare stabilită de către autoritatea de management prin deciziade finanțare;
2. să nu fi făcut obiectul altor finanțări din fonduri publice, cu excepția prevederilor art. 7 lit. b) din Hotărârea Guvernului nr. 399/2015 privind regulile de eligibilitate a cheltuielilor efectuate în cadrul operațiunilor finanțate prin Fondul European de Dezvoltare Regională, Fondul Social European și Fondul de Coeziune 2014-2020;
3. să fie justificată de orice documente contabile cu valoare probatorie, echivalentă facturilor, pe baza cărora cheltuielile să poată fi auditate şi identificate, cu respectarea prevederilor art. 131 alin. (2) şi (4) din Regulamentul (UE) nr. 1.303/2013;
4. să fie în conformitate cu deciziade finanţare, încheiat între autoritatea de management şi beneficiar, cu respectarea art. 65 alin. (9) și (11), art. 70, art. 71, art. 125 alin. (1) şi art. 140 din Regulamentul (UE) nr. 1.303/2013;
5. să fie în conformitate cu prevederile din /decizia de finanțare încheiat de către AMPOIM pentru aprobarea operațiunii;
6. să fie conformă cu prevederile legislației aplicabile la nivel național și la nivelul Uniunii Europene;
7. să fie înregistrată în evidența financiară/ contabilitatea beneficiarului, cu respectarea prevederilor art. 67 din Regulamentul (UE) nr. 1.303/2013;
8. să fie în conformitate cu prevederile secțiunii 2.3 din prezentul ghid, privind cheltuielile eligibile și neeligibile;
9. să fie rezonabilă şi necesară realizării operaţiunii;
10. să fie în conformitate cu condițiile POIM și prevederile OUG nr.166/2022;
11. cheltuielile prevăzute în cererea de finanțare sunt aferente Listei beneficiarilor finali, care contine ID locurilor de consum/gospodariilor vulnerabile, alocate POIM

|  |
| --- |
| Cheltuielile eligibile reprezintă Cheltuieli cu sprijinul pentru energie, Subcategorie MySMIS - Cost pe gospodărie sprijinită prin compensarea prețului la energie .  **Orice alte activități sunt neeligibile pentru finanțare prin prezentul ghid**. |

|  |
| --- |
| Atenţie!   * Conform Metodologiei de verificare, evaluare și selecție a proiectelor, solicitantul este obligat să descrie în cererea de finanțare activitățile obligatorii de informare și publicitate proiect (criteriu de eligibilitate proiect.) * În scopul asigurării unei identităţi vizuale armonioase şi pentru respectarea unitară a regulilor privind vizibilitatea, solicitantul va trebui să realizeze cel puţin măsurile minime obligatorii din cadrul Manualului de Identitate Vizuală pentru Instrumente Structurale 2014-2020 (care poate fi accesat la adresa www.fonduri-ue.ro/transparenta/comunicare, respectiv adresa <https://mfe.gov.ro/comunicare/strategie-de-comunicare>). Aceste cheltuieli nu sunt eligibile. |

* + 1. ***Implementarea financiară a proiectului***

Baza legală:

* Ordonanța de urgență a guvernului nr. 40/2015 privind gestionarea financiară a fondurilor europene pentru perioada de programare 2014-2020

Implementarea financiară se face prin mecanismul decontării cererilor de rambursare așa cum prevede OUG nr. 40/2015. Obligațiile beneficiarului și ale AM referitor la plăți sunt detaliate în conținutul deciziei de finanțare.

**Atenţie!**

În cadrul acestui apel nu se acordă prefinanţare.

***2.3.4.1. Mecanismul decontării cererilor de rambursare***

Mecanismul decontării cererilor de rambursare se aplică conform prevederile OUG nr. 40/2015 privind gestionarea financiară a fondurilor europene pentru perioada de programare 2014-2020.

Conform art. 21 din OUG nr. 40/2015 beneficiarii fondurilor nerambursabile depune la autorităţile de management cereri de rambursare pentru cheltuielile efectuate. Beneficiarul va atașa cererii de rambursare toate documentele justificative aferente acesteia.

În termen de maximum 20 de zile lucrătoare de la data depunerii de către beneficiar a cererii de rambursare, cu respectarea prevederilor art. 20, alin. (2) din OUG nr. 40/2015, autoritatea de management efectuează verificarea cererii. După efectuarea verificărilor Autoritatea de management virează beneficiarului valoarea cheltuielilor rambursabile, în termen de 3 zile lucrătoare de la data la care aceasta dispune de resurse în conturile sale, într-un cont distinct de disponibil deschis pe numele beneficiarilor la unitățile teritoriale ale Trezoreriei Statului. După efectuarea plăţii, autoritatea de management notifică beneficiarului plata aferentă cheltuielilor autorizate din cererea de rambursare.

Pentru depunerea de către beneficiar a unor documente adiţionale sau clarificări solicitate de AMPOIM, termenul de 20 de zile lucrătoare poate fi intrerupt..

Pentru depunerea de către beneficiar a unor documente adiționale sau clarificări solicitate de autoritatea de management, termenul de 20 de zile lucrătoare prevăzut la art. 20, alin. (5) poate fi întrerupt fără ca perioadele de întrerupere cumulate să depășească 10 zile lucrătoare.

***Sumele primite de beneficiar în baza cererilor de rambursare nu pot fi utilizate pentru o altă destinație decât cea pentru care au fost acordate.***

În cazul aplicării unor reduceri procentuale de către autoritățile de management în conformitate cu art. 6 alin. (3) din OG nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, notificarea beneficiarilor privind plata cheltuielilor aferente autorizate se va realiza în termen de maximum 10 zile lucrătoare de la efectuarea plății.

Nedepunerea de către beneficiar a documentelor sau clarificărilor solicitate în termenul prevăzut în decizia de finanțare atrage respingerea, parțială sau totală, după caz, a cererii de rambursare.

* + 1. ***Încadrarea cheltuielilor***

|  |  |  |
| --- | --- | --- |
| **Cheltuielile eligibile** care pot fi atribuite unei anumite activități individuale din cadrul proiectului şi pentru care este demonstrată legătura cu activitatea/ subactivitatea în cauză | | |
| **Categorie MySMIS** | **Subcategorie MySMIS** | **Subcategoria (descrierea cheltuielii) conține:** |
| 79-Cheltuieli cu sprijinul pentru energie | 459-Cost pe gospodărie sprijinită prin compensarea prețului la energie |  |

**Capitolul 3. completarea Cererii de Finanţare**

Pentru a propune un proiect în vederea finanţării, solicitantul trebuie să completeze o Cerere de finanţare. Completarea Cererii de Finanțare se va face conform modelului din Anexa nr. 1. Aceasta se va transmite prin sistemul informatic MySMIS2014, împreună cu toate anexele solicitate.

**3.1. Modalitatea de completare a Cererii de finanţare**

În vederea completării Cererii de finanţare trebuie avută în vedere anexarea tuturor documentelor menţionate în prezentul ghid.

|  |
| --- |
| ***Atenție!***  Solicitantul are obligaţia să verifice ataşarea tuturor anexelor obligatorii la cererea de finanţare în format electronic. În cazul în care se constată, la nivelul verificării în MySMIS faptul că solicitantul nu a ataşat anexele obligatorii specifice în conformitate cu cerințele prezentului ghid, proiectul este respins de la finanțare în conformitate cu prevederile deciziei de finanțare.  Se vor solicita clarificări pentru anexele atașate care sunt incomplete, ilizibile sau care nu sunt semnate. |

**NOTĂ**

Solicitantul de finanțare nerambursabilă are obligația de a respecta prevederile Regulamentului (UE) nr. 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor), ale Legii nr. 190/2018 privind măsuri de punere în aplicare a Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor), precum și prevederile Legii nr. 506/2004 privind prelucrarea datelor cu caracter personal și protecția vieții private în sectorul comunicațiilor electronice, cu modificările și completările ulterioare, prin care a fost transpusă Directiva 2002/58/CE a Parlamentului European şi a Consiliului privind prelucrarea datelor cu caracter personal și protecția vieții private în sectorul comunicațiilor electronice, cu modificările și completările ulterioare.

Depunerea cererii de finanțare reprezintă un angajament ferm privind acordul solicitantului, cu privire la prelucrarea datelor cu caracter personal procesate în evaluarea, contractarea și implementarea proiectului.

*3.1.1.* **Documente obligatorii fără de care nu se poate transmite cererea de finanțare în sistemul informatic**

1. Cererea de finanțare MySMIS – ***Anexa 1***

* Solicitantul va completa toate câmpurile aplicabile din formatul word al cererii de finanțare din MySMIS conform modelului din Anexa 1,. Formularul respectiv va fi salvat în format electronic în pdf, semnat cu semnătură certificată în conformitate cu prevederile legale în vigoare și încărcat în sistemul informatic MySMIS2014).

2. Declarație de eligibilitate și anagajament a solicitantului, Declaraţie privind conflictul de interese - ***Anexa 4***

* Solicitantul se angajează să asigure sustenabilitatea proiectului, garantează cu privire la eligibilitatea costurilor, obligațiile legale și calitatea sa juridică

1. Lista beneficiarilor finali, care contine ID locurilor de consum/gospodariilor vulnerabile, alocate POIM, semnata si asumata de Solicitant.

***3.1.2* Obiectivele şi rezultatele proiectului**

Obiectivul general al proiectului și rezultatele acestuia vor fi stabilite în directă corelare cu *OS 12.1 Sprijinirea gospodăriilor vulnerabile în vederea asigurării unor condiţii de viaţă civilizate prin compensarea prețului la energie.*

Toate obiectivele specifice vor fi asociate cu rezultate concrete şi vor fi cuantificate în indicatori.

Se menționează:

**- sprijinul acordat persoanelor vulnerabile pentru compensarea prețului la energie**

***3.1.3.* Context şi justificare**

Descrierea proiectului (se completează la secţiunea Context şi Justificare) va indica un minim de informaţii cu privire la următoarele aspecte:

* + Contextul în care este propus proiectul precum și complementaritatea cu alte proiecte finanțate din fonduri europene sau alte surse;

În secţiunea **Justificare vor fi enumerate problemele care necesită implementarea proiectului**. Problemele identificate în această secţiune vor fi corelate cu activităţile şi rezultatele proiectului prezentate la secţiunea ***Descrierea investiţiei.***

***Se menționează:***

***- sprijinul acordat persoanelor vulnerabile pentru compensarea prețului la energie***

1. ***Solicitantul va descrie modalitatea de stabilire a grupului țintă în conformitate cu prevederile OUG nr.166/2022. Solicitantul va intocmi și depune*** Lista beneficiarilor finali, care contine ID-ul locurilor de consum/gospodariilor vulnerabile, alocate POIM, semnată și asumată de Solicitant .

***Se va descrie modalitatea de stabilire a bugetului proiectului, raportat la valoarea nominală a sprijinului și beneficiari finali eligibili identificați.***

***3.1.4* Sustenabilitate**

Se va descrie modul în care vor fi folosite rezultatele proiectului, interacţiunea acestora cu alte activităţi realizate de către solicitant.

De asemenea, se vor descrie măsurile suplimentare care vor fi implementate pentru atingerea obiectivului propus prin proiect, daca este cazul.

Solicitantul se angajează să asigure sustenabilitatea proiectului, pentru o perioadă de minimum 5 ani după expirarea duratei de implementare a proiectului.

***3.1.5* Relevanţă**

La secţiunea relevanţă, pentru strategiile selectate se va face o scurtă descriere a modului în care proiectul propus contribuie sau este relevant pentru strategiile selectate, precum SUERD.

De asemenea, proiectul contribuie la realizarea obiectivelor stabilite în **Planul Naţional Integrat de Acţiune Energie Clima,** respectiv ameliorarea sărăciei energetice și sprijinirea persoanelor vulnerabile.

***3.1.6* Riscuri**

În cadrul acestui capitol vor fi identificate riscurile care pot să apară în perioada de operare a proiectului, și vor fi identificați factorii responsabili cu urmărirea și evitarea producerii riscurilor.

Pentru riscurile identificate vor fi propuse măsuri de reducere a producerii lor.

***3.1.7* Complementaritate**

Informaţiile care vor fi evaluate în capitolul complementaritate permit Autorităţii de Management atât evaluarea capacităţii solicitantului de a implementa proiecte, cât şi verificarea posibilei duble finanţări.

Pentru această secţiune, **solicitantul nu va completa informaţii suplimentare.** Acestea vor fi preluate din sistem, aşa cum au fost introduse de către acesta la momentul înregistrării.

***3.1.8* Aplicarea principiilor orizontale**

**Atenție!**

**Prin activitățile propuse în cadrul proiectului trebuie asigurată contribuția la temele orizontale de mai jos.**

* **Dezvoltarea durabilă;**
* **Egalitatea de șanse, non-discriminarea - tema vizează promovarea egalității de șanse, combaterea discriminării pe criterii de origine rasială sau etnică, religie sau credință, handicap, vârstă, gen sau orientare sexuală și a dificultăților de acces de orice tip și asigurarea accesului egal la serviciile de interes general;**

**Respectarea cadrului legal este obligatorie pentru orice solicitant sau beneficiar de finanţare din fondurile UE.** **Cerinţele minime privind integrarea principiilor orizontale în cadrul proiectelor se referă la facilitarea tuturor condiţiilor care să conducă la respectarea legislaţiei în domeniu.**

În cadrul proiectului se va face o descriere a *modului în care proiectul respectă legislaţia (acte normative, politici publice) în domeniul* ***egalităţii de şanse şi dezvoltării durabile, fiind selectate doar specificațiile care se aplică în contextul proiectului depus*** *În acest sens se vor urmări recomandările cuprinse în Ghidul privind integrarea principiilor orizontale în cadrul proiectelor finanţate din Fondurile Europene Structurale şi de Investiţii 2014-2020, publicat pe site-ul Ministerului Investițiilor și Proiectelor Europene.*

***Link -*** [***https://www.fonduri-ue.ro/orientari-beneficiari***](https://www.fonduri-ue.ro/orientari-beneficiari)

**Egalitatea de şanse:**

Egalitatea de şanse şi de tratament are la bază participarea deplină şi efectivă a fiecărei persoane la viaţa economică şi socială, fără deosebire pe criterii de sex, origine rasială sau etnică, religie sau convingeri, dizabilităţi, vârstă sau orientare sexuală.

Pentru a promova egalitatea de gen, nediscriminarea, precum şi asigurarea accesibilităţii, principiul egalităţii de şanse şi de tratament trebuie încorporat ca parte integrantă a diverselor stadii din ciclul de viaţă al unui proiect: definire şi planificare, implementare, monitorizare şi evaluare.

Proiectul trebuie să descrie acţiunile specifice de promovare a egalităţii de şanse şi prevenire a discriminării de gen, pe criterii de origine rasială sau etnică, religie sau credinţă, dizabilitate, vârstă sau orientare sexuală luând în considerare nevoile diferitelor grupuri-ţintă expuse riscului acestor tipuri de discriminare.

Se vor selecta doar specificațiile care se aplică în contextul proiectului depus.

**Dezvoltarea durabilă:**

Proiectul va promova dezvoltarea durabilă, în primul rând, prin finanţare unor activităţi orientate direct spre susţinerea acesteia, urmărind în principal protecţia mediului, utilizarea eficientă a resurselor, atenuarea şi adaptarea la schimbările climatice, biodiversitatea, rezistenţa în faţa dezastrelor, prevenirea şi gestionarea riscurilor, în măsura în care o parte din aceste categorii sunt incidente în cadrul proiectului.

***3.1.9* Specializare inteligentă**

**Nu se aplică.**

***3.1.10.* Descrierea investiţiei**

Descrierea proiectului va indica un minim de informaţii cu privire la următoarele aspecte:

* Activitățile cuprinse în proiect, și modul în care adresează problemele identificate;
* Date generale privind proiectul

Cerinţe specifice suplimentare sunt prezentate în secţiunea relevantă din Cererea de finanțare MySMIS.

***3.1.11.* Managementul de proiect**

Se va desemna o persoană de contact, care să asigure schimbul permanent de informaţii cu Autoritatea de Management. La Cererea de finanțare se vor atașa CV-uri ale membrilor echipei de proiect

***3.1.12.* Elaborarea bugetului şi categoriile de cheltuieli**

Bugetul proiectului va fi defalcat pe activităţi, conform formatului din cererea de finanţare.

Planificarea propusă în buget se va transforma ulterior în calendar al cererilor de rambursare ce vor fi anexe la decizia de finanţare.

***3.1.13* Evaluarea Impactului asupra Mediului (EIM)**

Nu se aplică.

|  |
| --- |
| **Atenţie !**  *Depunerea cererii de finanţare nu reprezintă un angajament al AMPOIM privind finanţarea din fonduri europene, toate riscurile generate de neaprobarea finanţării vor fi exclusiv în sarcina solicitantului.* |

**CAPITOLUL 4. PROCESUL DE EVALUARE ŞI SELECŢIE**

**4.1 Descriere generală**

Pentru a beneficia de finanțare în cadrul prezentului apel, solicitantul va depune o cerere standard de finanțare prin intermediul platformei MySMIS2014. Evaluarea, selecția, contractarea proiectelor, precum și soluționarea contestațiilor se realizează în cadrul platformei anterior menționate.

Documentele aferente proiectului vor fi încărcate pe platforma MySMIS2014, în scopul parcurgerii următoarelor etape de evaluare și selecție:

* etapa de verificare a conformității administrative și a eligibilității solicitantului și a proiectului;
* etapa de evaluare tehnico-financiară a propunerii de proiect;
* decizia de finanțare.

Ulterior depunerii cererii de finanțare se vor desfășura verificări la nivelul direcțiilor de specialitate din cadrul AM POIM, pe baza datelor/documentelor încărcate de solicitant în MySMIS2014.

AM POIM, verifică îndeplinirea tuturor condițiilor de eligibilitate menționate în cadrul prezentului ghid și cele de selecție definite în anexele 2 și 3 la prezentul ghid, respectiv grilele de evaluare.

În situația în care se constată că proiectul este neeligibil, urmare a parcurgerii etapelor din prezentul ghid, solicitantul va fi notificat cu privire la motivele respingerii.

**4.2 Etapa de verificare a conformității administrative și a eligibilității**

Pentru verificarea conformității administrative şi a eligibilităţii propunerii de proiect este necesară îndeplinirea următoarelor condiții:

* cererea de finanțare împreună cu toate documentele însoțitoare au fost încărcate electronic, în cadrul platformei informatice MySMIS2014, până la termenul limită de depunere precizat în apelul de proiecte
* cererea de finanțare are completate toate câmpurile (unde nu există informații sau nu se aplică se scrie “nu este cazul” sau „-”);
* toate documentele însoțitoare solicitate respectă cerințele și modelele din cadrul prezentului Ghid al solicitantului și au fost încărcate în MySMIS2014;
* pentru verificarea conformităţii administrative şi de eligibilitate a cererii de finanţare se utilizează un sistem de evaluare de tip DA/NU. Pentru a fi admisă, propunerea trebuie să obțină răspuns pozitiv („DA”) la toate întrebările din cadrul grilei de verificare administrative și a eligibilității. În caz contrar, propunerea este respinsă și nu va intra în etapa de evaluare tehnico-financiară.

Grila de verificare a conformității administrative, a eligibilității solicitantului și a eligibilității proiectului se regăsește în Anexa 3 la prezentul ghid, iar Grila de verificare şi selecţie tehnico-financiară se regăsește în Anexa 2.

În cazul constatării unor informații lipsă/ neclarități fată de cele depuse de către solicitant, AM POIM va transmite clarificări. Solicitantul are un termen maxim de 5 zile pentru a răspunde la clarificările transmise.

Procedura de transmitere a clarificărilor nu poate depăși intervalul maxim de 10 zile de la momentul depunerii cererii de finanțare.

După încheierea etapei de verificare a conformității administrative și a eligibilității, solicitantul va fi informat privind îndeplinirea sau neîndeplinirea criteriilor de conformitate administrativă şi de eligibilitate (prin MySMIS2014).

**4.3 Etapa de verificare si selectie tehnico-financiară a propunerii de proiect**

Evaluarea criteriilor se va realiza conform grilei de verificare si selectie tehnico-financiară care se regăsește în Anexa nr. 2 la prezentul ghid şi se realizează prin intermediul MySMIS2014.

După finalizarea procesului de evaluare AM POIM va emite o notă de aprobare a finanțării și va notifica în consecință solicitantul, cu privire la acest aspect.

**4.4 Depunerea și soluționarea contestațiilor**

În situaţia în care solicitantul este nemulțumit de respingerea proiectului în oricare dintre etape, inclusiv în etapa de contractare, acesta are posibilitatea de a contesta acest rezultat. Contestaţiile se depun în termen de 10 zile lucrătoare de la comunicarea rezultatului, prin platforma informatică MySMIS2014. Soluţionarea contestaţiilor se va face în termen de maxim 30 de zile calendaristice de la data înregistrării lor.

Pentru a putea fi luate în considerare, contestaţiile trebuie să respecte următoarele cerinţe:

* Identificarea contestatarului, prin: denumirea solicitantului; adresa; funcţia, numele şi prenumele reprezentantului legal;
* Identificarea proiectului, prin: numărul unic de înregistrare alocat cererii de finanţare (codul SMIS) şi titlul proiectului;
* Obiectul contestaţiei (ce se solicită prin formularea contestaţiei);
* Motivele de fapt şi de drept (dispoziţiile legale naţionale şi/sau comunitare, principiile încălcate);
* Mijloace de probă (acolo unde există);
* Contestaţiile trebuie să fie însoţite de o copie a adresei de comunicare de către AM POIM a rezultatului procesului de evaluare şi selecţie;
* Semnătura reprezentantului legal;
* Data formulării contestaţiei;
* (după caz) Ştampila.

Contestaţiile sunt analizate şi soluţionate în termen de 30 de zile (calendaristice) de la data înregistrării lor conform Legii contenciosului administrativ nr. 554/2004. În situaţia în care se consideră necesară o investigaţie mai amănunţită, care presupune depăşirea termenului de 30 de zile, contestatarul va fi anunţat, în scris, asupra termenului de soluţionare. Decizia comisiei constituită pentru soluţionarea contestaţiilor poate fi de admitere sau de respingere şi are caracter definitiv la nivelul AM POIM. Contestatarul este notificat în scris asupra deciziei comisiei.

**lul**

|  |
| --- |
| **4.5. Contractarea proiectelor** |

După finalizarea procesului de evaluare în sistemul informatic MySMIS2014 se va semna Decizia de finanțare între Autoritatea de Management și solicitant.

Decizia de finanţare (DF) reprezintă un act juridic supus regulilor de drept public, cu titlu oneros pentru beneficiar, de adeziune, comutativ şi sinalagmatic prin care se stabilesc drepturile şi obligaţiile corelative ale părţilor în vederea implementării operaţiunilor.

După finalizarea procesului de evaluare, pentru proiectele care au îndeplinit condițiile de eligibilitate, aplicația MySMIS2014 generează deciziade finanţare şi transmite solicitantului varianta electronică, în vederea semnării de către reprezentantul legal.

Solicitantul are obligaţia de a semna în termen de 5 zile de la data primirii, decizia de finanțare. În cazul în care solicitantul nu respectă termenul de semnare, AM POIM îşi rezervă dreptul de a respinge finanţarea cererii.

Selecţia proiectelor se va face în limita fondurilor disponibile pentru această cerere de proiecte.

Solicitantul va fi înştiinţat în scris asupra motivelor respingerii, în cazul în care se constată că nu este eligibil, după finalizarea procesului de evaluare.

Un exemplar original se returnează beneficiarului.

Beneficiarul trebuie să păstreze şi să pună la dispoziţia organismelor abilitate, după finalizarea perioadei de implementare a proiectului, inventarul asupra activelor dobândite prin finanţarea din instrumente structurale, pe o perioadă de 5 ani de la data închiderii oficiale a POIM.

**eprezi**

**ntă contracte de**

**Anexe**

***Anexa 1. Cererea de finanțare***

***Anexa 2. Grila de verificare tehnico-financiară***

***Anexa 3. Grila de verificare a conformității administrative și a eligibilității***

***Anexa 4. Modele de declaraţii (Declarație de eligibilitate și anagajament a solicitantului, Declaraţie privind conflictul de interese)***

***Anexa 5. Model decizie de finanțare***

1. OUG 166/2022 ” - Unitatea de implementare din cadrul MIPE are calitatea de beneficiar pentru apelul de proiecte destinat implementării programului Sprijin pentru persoanele vulnerabile în vederea compensării prețului la energie, atât pentru Programul operațional „Capital uman”, Programul operațional regional, pentru Programul operațional „Capacitate administrativă”, pentru Programul operațional „Competitivitate”, cât și pentru Programul operațional „Infrastructură Mare” și exercită toate atribuțiile prevăzute prin ghidul solicitantului. [↑](#footnote-ref-1)